Maria Solheim

:*For håndballspilleren ved samme navn, se [[Maria Solheim (håndballspiller)]]*
 
**Maria Solheim** (født 1982) er en nordnorsk musiker bosatt i Vestfold.

## Kunstnerisk virke

### Barndom og ungdom
Hun vokste opp i Alsvåg i Øksnes i Vesterålen, Nordland, og ble som tidlig tenåring med i skrivesirkelen «Slipp språket løs» ledet av blant andre Lars Saabye Christensen. Hun begynte som freelance-journalist for to regionale aviser allerede som 15 åring.

Da Maria var 14 år begynte hun å skrive musikk, og hun ble oppdaget av Bengt Egil Hanssen som 15-åring. 

### Den første platekontrakten
I 1999, 17 år gammel, fikk hun platekontrakt med Kirkelig Kulturverksted. Hennes første plate, *[[Barefoot]]*, ble sluppet to år senere, og høstet gode kritikker. Musikken var akustiskbasert med tekster og melodier skrevet av Solheim selv. 

### Musiker og låtskriver
Etter debutplaten har Solheim gitt ut fem soloalbum i perioden 2001–2012. I tillegg til sin egen solokarriere har hun vært gjesteartist på plater til bl.a. Minor Majority, Folk & Røvere, Silver, Benea Reach og kronprinsesse Mette-Marits salmeabum *Sorgen og gleden*.

Hun har vært låtskriver for NRK Super. Hun var også en av artistene som ble invitert til å opptre under prinsesse Ingrid Alexandras dåp i 2004.

Hun skrev sangene til juleforestillingen *[[Den fjerde vismann]]*, som hadde premiere i 2010. 

Hun sang «Mitt lille land» og «Barn av regnbuen» under rosemarkeringen etter terrorangrepene i Norge 2011 på Rådhusplassen i Oslo 25. juli 2011.

Hun var sanger og skuespiller i konsertforestillingen om Lina Sandell, som ble fremført blant annet under Festspillene i Harstad i 2012 og under Olavfestdagene i Trondheim i 2012. Forestillingen hadde premiere under den internasjonale kirkefestivalen i Tromsø høsten 2011, med Ketil Hoeg fra Hålogaland Teater som regissør. 

I 2012 gav hun ut albumet *In The Deep* der Henry Olsen (Primal Scream, Velvet Underground) spilte en stor rolle i arrangering og produsering, sammen med produsent Nick Terry (turboneger, The libertines). 

Sammen med Silje Sirnes Winje har hun gitt ut barnealbumene *Kaptein snabelbæsj og Hjertetyven* i 2016, *Bråkebøttebaluba* i 2019 og *Bråk og Ballade* i 2024. For *Bråkebøttebaluba* fikk de Spellemannprisen 2019 i klassen barnemusikk. De ble også nominert til Spellemannprisen 2024 i samme klasse for *Bråk og Ballade*.

### Forfatter, illustratør og kunsthåndverker
Solheim var fast gjesteskribent for ''Vårt Land'' i perioden 2006–2012. I 2006 gav hun ut boken *Den lille kaosboken* på Lunde Forlag, og hadde en brukskunstutstilling under Hamsundagene i Nordland samme år. 

Hun arbeider også som skribent og illustratør, og har publisert artikler, essays, illustrasjoner og dikt for blant andre *Vårt Land* og *Dagbladet*. Hun har også gitt ut diktboken ''Den vesle badekarboka'' (2005), diktsamlingen *Ren Lykke* (2012) og ungdomsboken *157 bønner* (2015). 

### Priser og utmerkelser
Albumet *Behind Closed Doors* ble nominert til Spellemannprisen 2002 i klassen «popsolist» og *Frail* ble nominert til Spellemannprisen 2004 i klassen «kvinnelig artist». Det britiske musikkbladet Mojo kåret hennes album *Frail* til et av de beste singer-songwriter album i 2004.

I 2010 fikk hun platinaplate for singelen *Rom for alle*, som ble utgitt for inntekt til Kirkens Bymisjon.

I 2013 mottok Maria Solheim Statens kunstnerstipend.

### Deltager i ''71° nord''
Solheim var en av finalistene i TV Norges programkonsept *[[71° nord|71° nord - Norges tøffeste kjendis]]* i 2010.

## Diskografi

### Album

*2001: *[[Barefoot (album)|Barefoot]]*
*2002: *[[Behind Closed Doors]]*
*2004: *[[Frail (album)|Frail]]*
*2006: *[[Will There Be Spring]]*
*2012: *[[In the Deep]]*
*2016: *[[Kaptein Snabelbæsj og hjertetyven]]* (barneplate) – med Silje Sirnes Winje
*2018: *[[Stories of New Mornings]]*
*2019: *Bråkebøttebaluba* (barneplate) – med Silje Sirnes Winje; tildelt Spelemannsprisen i kategorien «Beste barneplate»
*2021: *The Bird Has Flown*
*2025: *Over fjellet*, Kirkelig Kulturverksted

### Singler og EP-er

*2001: «Barefoot»
*2001: «Lady of My Life»
*2001: «Suspicion»
*2002: «Two Minutes and Ten Hours»
*2002: «Richard»
*2003: «Helt perfekt»/«Medisin» – med Folk & Røvere
*2004: ''Too Many Days'' (EP)
*2004: «The Snow Has Killed»
*2004: «Mr. Iceman»
*2006: «Where Do People Go»
*2007: «Wildest Day»/*«*Ocean Needs Water»
*2009: «Rom for alle» – med Hans-Erik Dyvik Husby
*2012: «Trompesang» – med Silje Sirnes Winje
*2016: «Stjerna» – med Silje Sirnes Winje
*2017: «Ei kvinnehand» – tekst: Villy Solheim, melodi: Maria Solheim
*2017: «I Wish I Were In a Band»
*2018: «Emelie»
*2025: «Sammen med deg»
*2025: «Kom Vår», Kirkelig Kulturverksted

### Deltar på

* Music Export Norway: *[[Norway Now &ndash; Popkomm 2001]]* (2001)
* Fete Hits: *[[Heart of Gold &ndash; 20 skandinaviske sanger fra hjertet]]* (2001)
* Music Export Norway: *[[Norway Now &ndash; Midem 2002]]* (2002)
* Zillo: ** (2002)
* Eyefi: *[[Eyefi 5/2002]]* (2002)
* Strange Ways: *[[Strange Works 2]]* (2002)
* Hot Records: *[[Into the Hot]]* (2002)
* Frelsesarmeen: *[[Stolpesko (album)|Stolpesko]]* (2002)
* Folk & Røvere: *[[Bagateller]]* (2003)
* Astan Magazin: *[[Astan 16]]* (2003)
* Kirkelig Kulturverksted: *[[Salmer for Gud og hvermann]]* (2003)
* Extol: *[[Synergy (Extol-album)|Synergy]]* (2003)
* Twah!: *[[Seka ("Sister") Vol. 3 &ndash; A Songwriters Benefit for the SEKA Recreation House for Women and Children]]* (2003)
* Astan Magazin: *[[Astan 17]]* (2003)
* Folk & Røvere: *[[Sommer hele året]]* (2004)
* Silver: *Angels Calling* (2004)
* Silver: *[[White Diary]]* (2004)
* Music Export Norway: *[[Norway Now &ndash; Pop]]* (2004)
* Music Week: *[[Go North 2004]]* (2004)
* Orkus: *[[Orkus Compilation 2]]* (2004)
* TV-aksjonen 2004: *[[Hjerterom &ndash; Bøssebæreroppfordringer]]* (2004)
* Meister: *[[I Met the Music]]* (2004)
* Forente artister: *[[Venn (album)|Venn]]* (2005)
* Music Export Norway: *[[Norway Now &ndash; Pop]]* (2005)
* EVA Records: *[[Songs of Norway (samlealbum fra 2005)|Songs of Norway]]* (2005)
* Music Week: *[[Norway Now 2005]]* (2005)
* Kirkelig Kulturverksted: *[[Kirkelig Kulturverksted &ndash; The No. 1 Norwegian Label 2005]]* (2005)
* Music Export Norway: *[[Norway Now Pop 2. Edition]]* (2005)
* Amerika: *[[The Good Luck]]* (2005)
* The Loch Ness Mouse: *[[11&ndash;22]]* (2005)
* Mujaji: *[[On a Bridge Between Clouds]]* (2005)
* Minor Majority: *Alison/Keep Coming* (2006)
* Minor Majority: *[[Reasons to Hang Around]]* (2006)
* Kirkelig Kulturverksted: *[[Kirkelig Kulturverksted &ndash; The No. 1 Norwegian Label 2006]]* (2006)
* Hacate Entertainment: *[[Sonic Truth &ndash; HEG Sampler 2007]]* (2007)
* Minor Majority: *Live Your Life as You Look/Keep Coming Around* (2007)
* Tigerbombs: *[[Things That Go Boom]]* (2007)
* Music Export Norway: *[[Norway &ndash; Singer Songwriter]]* (2007)
* Musikkoperatørene: *[[Musikkoperatørene Sampler 2007]]* (2007)
* Minor Majority: *[[Candy Store]]* (2007)
* Rock & Folk: *[[Monster CD No. 21]]* (2008)
* Kirkelig Kulturverksted: *[[Sorgen og gleden &ndash; H.K.H. Kronprinsesse Mette-Marits utvalgte salmer]]* (2008)
* Benea Reach: *[[Alleviat]]* (2008)
* McMusic: *[[Sløv i skyggen &ndash; den store norske sommerplata]]* (2008)
* Kirkelig Kulturverksted: *[[Kirkelig Kulturverksted &ndash; The No. 1 Norwegian Label 2008]]* (2008)
* Tore Thomassen: *[[Sangen om Maria &ndash; et syngespill]]* (2010)
* Kaizers Orchestra: *Philemon Arthur & the Dung* (2010)
* Kaizers Orchestra: *[[Violeta Violeta Volume I]]* (2011)
* Strange Ways: *[[Strange Ways &ndash; Compiled by Michelle Records]]* (2011)
* 22. juli 2011: *[[Mitt lille land (album fra 2011)|Mitt lille land]]* (2011)
* Lillepri: *[[Lillepri &ndash; Sangene fra TV-serien]]* (2012)
* Benea Reach: *[[Possession (Benea Reach-album)|Possession]]* (2013)
* Lillepri: *[[Lillepri sesong 2 &ndash; Sangene fra TV-serien]]* (2013)
* Folk & Røvere: *[[Yess, det er sommer! (1996&ndash;2014)]]* (2014)
* Lillepri: *[[Lillepri sesong 3 &ndash; Sangene fra TV-serien]]* (2014)
* Trygve Skaug: *[[Sanger du skal få når jeg dør]]* (2017)
* Paal Flaata: *[[Love and Rain: The Athletic Sessions]]* (2017)

## Bibliografi

* 2005: *Den vesle badekarboka* (diktsamling)
* 2006: *Den lille kaosboken* (diktsamling), Lunde Forlag – med tekst og illustrasjoner av Maria Solheim
* 2012: *Ren Lykke* (diktsamling)
* 2015: *157 bønner* (ungdomsbok)

## Referanser


## Eksterne lenker
* 
* 
* 
* 
*  Maria Solheim på VG-lista